SLOVENSKÁ TECHNICKÁ UNIVERZITA, FAKULTA ARCHITEKTÚRY – PC ARCH,

NÁMESTIE SLOBODY Č.19, 812 45 BRATISLAVA

A r c h i t e k t ú r a

Technická správa

Projekt pre stavebné povolenie

Stavba: Informačné centrum UK

Miesto stavby: Budova UK, Štúrova ulica č.9, Bratislava, č.parcely 8890/5

Investor: Univerzita Komenského v Bratislave, Šafárikovo nám. č.6, 814 99 Bratislava 1

SÚ MČ Bratislava – Staré mesto

Hl. inžinier projektu: Ing. arch. Milan Andráš, CSc.

Autor: Ing. arch. Milan Andráš, CSc.

Dátum: júl 2020

**S ú č a s n ý s t a v :**

Štvorpodlažná budova Filozofickej fakulty UK na Štúrovej ulici č.9 v Bratislave pochádza z obdobia konca 19. storočia. Z dôvodu prirodzeného vetrania suterénnych priestorov má prístup k nástupným ramenám dvoch schodísk riešený vyrovnávajúci schodmi, umiestnenými po stranách podlubia prechádzajúceho stredom budovy. Priestory I.N.P. nie sú prístupné zo schodiskových priestorov, ale vchod do nich je riešený priamym vstupom z chodníka Štúrovej ulice. Súčasný stav riešeného priestoru pre potreby Informačného centra je oproti úrovni chodníka vyvýšený o 22 cm z dôvodu vetrania suterénnych priestorov. Vetranie pivničných priestorov je zabezpečené pomocou vetrákov situovaných do parapetu okien a vedúcich priamo do priestoru chodníka. Doterajšie využitie tohto priestoru bolo určené pre maloobchodnú predajňu (tzv. ruská predajňa). Stavebnotechnický stav nosných častí priestoru pozostáva z murovaných tehlových stien omietnutých vápennou omietkou a železobetónových medziokenných stĺpov obložených sadrokartónom. Stropy tohto priestoru sú kombinované a pozostávajú z oceľových valcovaných „I“ profilov a železobetónových dosiek. Vnútorné deliace konštrukcie sú sadrokartónové. Výplne otvorov (okná, dvere) sú drevené. Podlaha pozostáva z kamennej dlažby na ktorej je v časti priestoru položená drevená palubovka, ktorá sa pre potreby nového riešenia vybúra.

**B ú r a c i e p r á c e:**

Na základe objednávky adresovanej Slovenskej technickej univerzite – Fakulte architektúry bola PC ARCH-om vypracovaná architektonická štúdia dispozično-priestorového riešenia informačného centra. Odsúhlasený návrh sa stal podkladom pre vypracovanie projektu pre stavebné povolenie. Vyhotovenie projektu vychádza z existujúceho zamerania a zo stavebno-technického prieskumu vyhotoveného investorom. Pre realizáciu projektu informačného centra je potrebné vybúrať otvory v nosnom stredovom múre na presvetlenie priestoru klubovne. Ďalej je potrebne vybúrať všetky nenosné časti priestoru:

* všetky okná a dvere so zárubňami,
* odstrániť existujúce zariaďovacie predmety ( umývadlom s WC misou)
* odstrániť elektrické svietidlá spolu s kabelážou
* vybúrať rozvod vody, kanalizácie a ústredného kúrenia
* vybúrať existujúce podlahy
* vybúrať všetky sadrokartónové obklady,
* vybúrať sadrokartónový zavesený podhľad,
* vybúrať plechové rozvody vzduchotechniky

**Likvidácia odpadu**

Projektom navrhované búracie práce sa týkajú stavebných materiálov, ktoré neobsahujú nebezpečné látky ako ortuť, azbest, PCB, organické rozpúšťadlá a iné. V zmysle Vyhlášky Ministerstva životného prostredia Slovenskej republiky z 11.06.2001 uverejnenej v Zbierke zákonov č.284/2001, návrh predpokladá s nasledovným množstvom a následnou kategorizáciou stavebného odpadu:

- 17 01 07 zmesi betónu, tehál, obkladačiek, dlaždíc a keramiky iné ako uvedené

v 17 01 06 kategórie „O“............................................................................ 58,76 m3

- 17 06 04 izolačné materiály iné ako uvedené v 17 06 01 a 17 06 03

kategórie „O“ ........................................................................................... 0,6 m3

- 17 02 01 drevo kategórie „O“ .................................................................... 9,6 m3

- 17 02 03 plasty kategórie „O“ .................................................................... 0,4 m3

- 17 04 05 železo a oceľ kategórie „O“ .......................................................... 970,8 kg

- 08 04 10 odpadové lepidlá a tesniace materiály iné ako uvedené v 08 04 09

kategórie „O“ ............................................................................................ 0,05 m3

Projekt počíta s celkovým množstvom stavebného odpadu .................... **69,41 m3****+ 970,8 kg** Odvoz stavebného odpadu zabezpečí zhotoviteľ stavby na základe zmluvného vzťahu s firmou likvidujúcou stavebný odpad.

**Navrhované dispozičné riešenie:** projektom riešený priestor informačného centra namiesto maloobchodnej predajne rešpektuje požiadavku investora umožniť vstup do priestoru priamo z ulice aj telesne postihnutým osobám a to bez asistenta. Bezbariérový vstup je riešený pomocou rampy, ktorá je situovaná v interiéri centra v priamej väzbe na vstup do priestoru. Ďalej v priestore sú riešené hygienické priestory pre návštevníkov ako aj pre obslužný personál. V dispozičnom riešení sú umiestnené aj priestory zázemia obsluhy (sklad a upratovacia komora). Zvyšný priestor je určený pre pešiu komunikáciu a pre viacúčelové využitie návštevníkmi (klubovňa, multifunkčný spoločenský priestor)

**Urbanistické riešenie:** Nakoľko sa jedna o rekonštrukciu existujúceho priestoru bývalej maloobchodnej predajne, bez stavebno-konštrukčného zásahu do uličnej fasády budovy,

urbanistické riešenie zostáva pôvodné. Vchod do priestoru riešeného centra je pôvodný – priamo z ulice.

**Architektonické riešenie:** Navrhované riešenie rekonštrukcie priestoru maloobchodnej predajne bez zásahu do architektonického riešenia partera nijako neovplyvní architektonický výraz budovy.

**Konštrukčné riešenie**

Konštrukčné riešenie rekonštrukcie je nasledovné:

Pôvodné nosné tehlové múry budú omietnuté vápennou omietkou. Nové podlahy budú z sadrového poteru v kombinácii povrchovej úpravy TERAZZO a keramická dlažba. Všetky deliace konštrukcie v priestore budú zo sadrokartónových priečok obložené sadrokartónom. Medziokenné železobetónové stĺpy budú taktiež obložené sadrokartónom. Časť priestorov(klubovňa +viacúčelová miestnosť) bude mať pôvodný strop pozostávajúci z oceľových „I“ profilov a železobetónových dosiek. Oceľové profily budú natreté protipožiarnym náterom. Železobetónové časti stropnej konštrukcie budú omietnuté vápennou omietkou.

Ďalšia časť priestorov informačného centra (vstupné priestory a priestory recepcie) bude mať zavesený drevený podhľad kotvený do odkrytých oceľových „I“ profilov a železobetónových dosiek. Zvyšná časť priestorov centra bude mať zavesený sadrokartónový podhľad, kotvený do deliacich sadrokartónových stien.

**Podlahy**

V úrovni I.N.P. budú zrealizované v kombinácii Terazzo + keramická dlažba (viď projektová časť interiér“

**Výplne otvorov**

Výplne okenných otvorov a vstupné dvere budú drevené s transparentným trojsklom. Výplne otvorov medzi viac účelovou miestnosťou a klubovňou budú z celozasklenných dverí. Výplne interiérových otvorov budú z drevených dverí (s brezovou dyhou) osadených do obložkových drevených zárubni s povrchovou úpravou z brezovej dyhy.

**Povrchové úpravy**

Vnútorné omietky budú štukové, povrchovo upravené stierkou a sadrokartónové. Farebné riešenie interiéru bude na základe projektovej časti „interiér“. Vonkajšie omietky nie sú v projekte riešené.

**Technické vybavenie**

Priestory informačného centra budú technickým vybavením napojené na existujúce prípojky inžinierskych sieti budovy. Tie sú podrobne riešené v technickej výkresovej časti projektovej dokumentácie. Vnútorné technické vybavenie je nasledovné:

* elektroinštalácia je pripojená na sieť NN z rozvádzača R-HR osadeného v murive podlubného priestoru. Rozvod elektrického prúdu je navrhnutý pomocou medených káblov CYKY a N2XH uložených čiastočne pod omietkou a čiastočne v PVC lištách a káblových roštoch.

Pre osvetlenie sú navrhnuté v jednotlivých priestoroch nástenné a stropné žiarivkové a LED svietidlá a v multifunkčnej miestnosti reflektory umiestnené na osvetľovacích rampách. Počet svetelných vývodov v priestoroch je navrhnutý na intenzitu osvetlenia podľa STN EN 12464-1. Táto je vyznačená v tabuľke legendy miestnosti. Svietidlá v jednotlivých priestoroch musia mať krytie podľa druhu prostredia do, ktorého sú inštalované. Osvetlenie priestorov bude ovládané spínačmi pri vstupoch do jednotlivých priestorov. Spínače budú osadené vo výške cca 1,2 m od pevnej podlahy. Podrobné riešenie elektroinštalácie viď samostatná časť projektu ELEKTROINŠTALÁCIA.

* vnútorný vodovod je dimenzovaný podľa STN EN 806. Potrubné rozvody pitnej studenej vody ako aj úžitkovej teplej vody sú navrhnuté z „PE“ rúr. Ich napojenie je na existujúce rozvody hlavnej budovy. Na hlavnom stúpacom potrubí studenej a teplej vody bude osadený kombinovaný uzatvárací a spätný ventil vody s odvodnením. Všetky potrubné rozvody sa zaizolujú polyetylénovou penovou izoláciou hr. 13 mm. Podrobné riešenie viď výkresová časť projektu „ZDRAVOTECHNIKA“.
* odkanalizovanie objektu bude zaústením do existujúcej kanalizácie hlavnej budovy. Návrh kanalizácie je projektom navrhnutý v zmysle STN EN 12056. Dažďová voda v projekte nie je riešená. Vnútorná kanalizácia sa vyhotoví z hrdlových plastových rúr s gumovým tesnením . Na odvetranie bude slúžiť rekuperačná jednotka s vetracím potrubím „VH“ vyvedeným na dvorovú fasádu budovy. Podrobné riešenie viď výkresová časť projektu „ZDRAVOTECHNIKA“.
* Vetranie bude zabezpečené vzduchotechnikou zloženej z prívodného a odvodného ventilátora s plynulou reguláciou otáčok, z filtrov na saní a odvode vzduchu a rekuperácie. Vzduchotechnické zariadenie pracujúce so 100% čerstvým vzduchom nasávaným z vonkajšieho prostredia bude zabezpečovať riadne vetranie. Nasávaný vzduch sa bude v rekuperačnej jednotke filtrovať, v zimnom období sa tu bude predohrievať. Prívodné aj odvodové potrubie budú vedené v podhľade.19
* chladenie priestorov bude zabezpečené tromi klimatizačnými jednotkami so strojným vybavením zaveseným na dvorovej fasáde budovy (na mieste terajších klimatizačných jednotiek)
* vykurovanie priestorov informačného centra bude pôvodné radiátorové.

**Základné údaje pôvodnej stavby:**

Počet podzemných podlaží: ....................................... 0

Počet nadzemných podlaží: ....................................... 1

Zastavaná plocha objektu: ......................................... 256,13 m²

Úžitková plocha objektu: ............................................ 188,21 m²

Obostavaný priestor stavby: ...................................... 897,76 m³

Druh stavby: ............................................................... maloobchod

Účel stavby: ............................................................... predaj upomienkových tovarov

**Základné údaje rekonštrukcie:**

Počet podzemných podlaží: ...................................... 0

Počet nadzemných podlaží: ...................................... 1

Zastavaná plocha objektu: ........................................ 256,13 m²

Úžitková plocha objektu: ........................................... 186,91 m²

Obostavaný priestor stavby: ..................................... 891,56 m³

Nová podlahová plocha nadzemných častí stavby .. 0 m²

Druh stavby:................................................................ rekonštrukcia

Účel stavby: ................................................................ bezbariérový pohyb, informačné centrum pre študentov

V Bratislave, júl 2020 Vypracoval:

Ing. arch. Milan Andráš, CSc.